उपभोक्ता को मिली अधिकारों की जानकारी
शिविर में अधिकारों से रूबरू हुए उपभोक्ता, खाद्य नागरिक आपूर्ति विभाग ने किया आयोजन
जागरुकता शिविर
खाद्य नागरिक आपूर्ति एवं उपभोक्ता संरक्षण विभाग के तत्वावधान में गेहूंखेड़ा स्थित जोन कार्यालय में उपभोक्ता जागरण शिविर का आयोजन 22 दिसंबर को किया गया। शिविर का शुभारंभ राशन लेने आई उपभोक्ता पुष्पा बाई ने फीता काटकर अधिकारियों के साथ किया। शिविर में जिला आपूर्ति नियंत्रक विवेक सक्सेना ने बताया कि राष्ट्रीय उपभोक्ता दिवस 24 दिसम्बर को आयोजित किया जाता है। इस अवसर पर भोपाल जिले के दोनों ब्लाक हुजूर एवं बैरसिया सहित नगर निगम क्षेत्र कोलार में उपभोक्ता जागरण शिविर आयोजित किया गया। जिसमें खाद्य आपूर्ति एवं संरक्षण विभाग द्वारा नाप तोल औषधि प्रशासन, आयल कम्पनी के अधिकारियों के द्वारा उपभोक्ता को उनके अधिकारों की जानकारी दी गई। खाद्य विभाग द्वारा असर सुविधा के अन्तर्गत दिया जा रहे लाभों से अवगत कराया जिसके अन्तर्गत खाद्य उपभोक्ता जिन्होंने अपना आधार संग्रह पोर्टल पर दर्ज कराया है उन्हें शहर के किसी भी राशन दुकान से राशन प्राप्त कर सकते है। आयल कम्पनी के द्वारा कम नापतोल एवं आयल, पेट्रोल की गुणवत्ता के बारे में जानकारी दी गई। शिविर में अवतार सिंह गिल, सलिल ल्यूक खाद्य विभाग अल्पना गुप्ता, एफएसओ प्रताप सिंह, जे एसओ दिलीप मन वारे नगर निगम से अनिल शर्मा राशन दुकान संचालक ललित चतुर्वेदी एवं अधिकारी घनश्याम गायकवाड़ मौजूद थे।
इन्होंने ली जानकारी
मंदाकिनी निवासी तरूण यादव ने अपनी प|ी के कैंसर के इलाज के लिए शिविर में जानकारी ली। शासन की योजना के तहत किस तरह इलाज कराया जा सकता है। इसी प्रकार बंजारी में रहने वाले रामपूर अहिरवार ने अपनी आंख के संबंध में िवभाग के अफसरों से पूछा कि आंख के इलाज के लिए शासन से किस तरह सहायता प्राप्त हो सकती है।
hin_Deva hin_Deva hin_Deva hin_Deva awa_Deva hin_Deva